Як распавёў Астаповіч, 20 лютага былі падведзеныя вынікі грамадскага абмеркавання. “Само яно пакінула вельмі шмат пытанняў, і асноўнае — хто ж у горадзе гаспадар — “Магніт, ці гарвыканкам? У парушэнне працэдуры, ўсталяванай заканадаўствам, не была праведзена прэзентацыя праекта, адна з урнаў па збору заўваг і прапаноў ад насельніцтва была ўсталявана не ў грамадскім памяшканні, а ў самім гандлёвым цэнтры “Магніт, гэта значыць на плошчах зацікаўленага боку, у склад камісіі па грамадскаму абмеркаванню не былі запрошаны яго ініцыятары — прадстаўнікі грамадскасці. Найбольш цікава адбываўся падлік прапаноў па праекту, калі ўрны адчыняліся не зацверджаным гарадскімі ўладамі складам пастаяннай камісіі Магілёўскага гарвыканкама па правядзенню грамадскіх абмеркаванняў архітэктурных праектаў, а вузкім колам чыноўнікаў упраўлення архітэктуры гарвыканкама і прадстаўнікоў “Магніту.